Notum sit omnibus quod Milo* dominus Sarmatiensis et uxor ejus Margarita*, rogatu Humberti, tunc temporis prioris Sarmatiensis, acceptis ab eo quatuor libris, concesserunt ęcclesię sanctę MARIE apud idem castrum constitutę quicquid antecessores eorum vel alii fideles eidem loco pro animabus suis contulerant aut collaturi essent, vel quicquid eadem ecclesia emptione adquisierat, aut deinceps adquisitura esset. Hoc coram multis, ut diximus, concesserunt, et quod idem filio suo Pontio, cum ad intelligentiam veniret, concedere facerent, promiserunt. Testes sunt: Humbertus de Villiaco; Tetbaldus* de Grisine; Hugo de Tor[iaco]; Hugo de Turce; Humbertus de Caldin[iaco]; Abbas d’Unce; Helgo, frater ejus; Dodo* Marriniaci; Milo de Verge; Hugo, filius Gislerii; Pontius cliens; Raymbertus; Aldo; Petrus; Henricus; Vualo; Gyrardus; Constantinus.